ပညာသုတ်

(၃)သုတ် ရှိပါသည်။ -သံ၊၃၊၄၀၅။ သံ၊မြန်၊၃၊၄၁၁။ -သံယုတ္တနိကာယ၊ မဟာဝဂ္ဂသံယုတ္တ၊ ၁၂-သစ္စသံယုတ္တ၊ ၇-ပဌမအာမကဓညပေယျာလဝဂ္ဂ၊ တတိယသုတ်။ ဘုရားရှင် ကောသလနိုင်ငံ ... သီတင်းသုံးတော်မူစဉ် “အရိယ ပညာ စက္ခုနှင့် ပြည့်စုံသူတို့သည် ငါဘုရား၏ လက်သည်းခွံပေါ်၌ရှိသည့် မြေပံ့ပမာ အလွန်နည်းလှစွာ၏”ဟု ရဟန်းတို့အား ဘုရားရှင် ဟောတော်မူသည့်သုတ်။ -အံ၊၃၊၂-၅။ အံ၊မြန်၊၃၊၂-၆။ အံ၊ဋ္ဌ၊၃၊၁၉၅။ အံ၊ဋီ၊၃၊၂၀၅-၆။ -အင်္ဂုတ္တရနိကာယ၊ အဋ္ဌကနိပါတ ၁-ပဌမပဏ္ဏာသက၊ ၁-မေတ္တဝဂ္ဂ၊ ဒုတိယသုတ်။ ဘုရားရှင် ကောသလနိုင်ငံ ... သီတင်းသုံးတော်မူစဉ် မဂ္ဂဗြဟ္မစရိယ အစဖြစ်သော မရသေးသော ဝိပဿနာပညာကို ရရှိရန် ရရှိပြီးသည်ရှိသော် လွန်စွာ တိုးပွား များပြားလာရန်, ပြန့်ပြောရန်, ဘာဝနာပြည့်စုံလုံလောက်စေနိုင်သော တရား (၈)မျိုး, ယင်းတရား ၈-မျိုးနှင့်ပြည့်စုံခြင်းကြောင့် သီတင်းသုံးဖော်တို့ ချစ်ခင်လေးစား စိတ်နှလုံးတိုးပွား, ရဟန်းတရားများရရန်, တစ်ပေါင်းတည်းဖြစ်ရန်ဖြစ်၏ဟု ရဟန်းတို့အား အကျယ်တဝင့် ဘုရားရှင် ဟောတော်မူသည့်သုတ်။ -အံ၊၃၊၂၀၂။ အံ၊မြန်၊၃၊၂၀၂။ -အင်္ဂုတ္တရနိကာယ၊ နဝကနိပါတ ၁-ပဌမပဏ္ဏာသက၊ ၃-သတ္တာဝါသဝဂ္ဂ၊ ပဉ္စမသုတ်။ ဘုရားရှင် ကောသလနိုင်ငံ ... သီတင်းသုံးတော်မူစဉ် ဝီတရာဂစိတ် အစရှိသော စိတ် ၉-မျိုးကို ပညာဖြင့် လွန်စွာ အဖန်ဖန်လေ့ကျက်အပ်ပြီးသော ရဟန်းသည် မိမိ ရဟန္တာဖြစ်ပုံကိုပြောဆိုရန် သင့်လျော်၏ဟု စိတ်တစ်ပါးစီ တစ်ပါးစီ အဖန်ဖန်လေ့ကျက်ပုံကို ရဟန်းတို့အား ဘုရားရှင် ဟောတော်မူသည့်သုတ်။ အဋ္ဌကထာ၌ ဖွင့်ဆိုချက်များ များစွာရှိပါသည်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်